मुख्य अतिथि अधिशासी अधिकारी महेंद्र कुमार ने दीप प्रज्वलित करते हुए स्वामी विवेकानंद के चित्र पर माल्यार्पण कर कार्यक्रम का शुभारंभ किया। बदलापुर सल्तनत बहादुर पीजी कॉलेज में आयोजित हुए इस कार्यक्रम में एनएसएस के उद्देश्यों पर प्रकाश डाला गया। मुख्य अतिथि ने कहा कि राष्ट्रीय सेवा योजना से जुड़कर छात्र छात्राएं देश व समाज की सेवा में अपनी भूमिका तय कर सकते हैं। साथ ही वक्ताओं ने एनएसएस के महत्व और इतिहास पर प्रकाश डाला। कहा कि जीवन में सेवाभाव जरूरी है। एनएसएस युवाओं में इसकी नींव डालती है।